

**ระบบเตือนภัยเศรษฐกิจอุตสาหกรรมภาคตะวันออก**

**เดือนกุมภาพันธ์ 2568 “ส่งสัญญาณเฝ้าระวัง” ต่อเนื่องจากเดือนก่อน**


**คาดการณ์เฉลี่ย 2 เดือนข้างหน้า “ส่งสัญญาณเฝ้าระวังลดลง” จากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณปกติเบื้องต้น” ฟื้นตัวจากปัจจุบัน**

**เผยแพร่ : 25 กุมภาพันธ์ 2568**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**



**ประเด็นสำคัญ : เดือนกุมภาพันธ์ 2568**

* + **เศรษฐกิจอุตสาหกรรมภาคตะวันออกส่งสัญญาณเฝ้าระวังต่อเนื่อง**
  + **ปัจจัยภายในประเทศอยู่ในเกณฑ์เฝ้าระวังต่อเนื่องตามการชะลอลงของยอดจำหน่ายรถจักรยานยนต์ จากกำลังซื้อภายในประเทศ  
    ที่ชะลอตัว รวมทั้งปริมาณการจำหน่ายน้ำมันที่ชะลอตัวลง**
  + **ปัจจัยต่างประเทศอยู่ในเกณฑ์ปกติเบื้องต้น ตามความเชื่อมั่นทางธุรกิจของสหรัฐอเมริกาที่เพิ่มขึ้น ขณะที่ภาคการผลิตของญี่ปุ่น  
    หดตัวลงในเดือนนี้ตามผลผลิตและคำสั่งซื้อใหม่ที่หดตัว**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนกุมภาพันธ์ 2568**

**CONS\_11 CONS \_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**CONS\_11 CONS\_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (มี.ค.-เม.ย.68) “ส่งสัญญาณเฝ้าระวังลดลง”** ค่าวัฏจักรมีแนวโน้มที่ดีขึ้นจากปัจจุบัน โดยปัจจัยภายในประเทศมีแนวโน้มฟื้นตัวตามความเชื่อมั่นทางธุรกิจที่อาจขยายตัวได้ในระยะข้างหน้า สำหรับปัจจัยต่างประเทศมีสัญญาณการฟื้นตัวที่ดีขึ้น โดยเฉพาะในสหรัฐอเมริกาที่เศรษฐกิจยังมีแนวโน้มการฟื้นตัว อย่างไรก็ตามความไม่แน่นอนนโยบายทางเศรษฐกิจและการค้าของสหรัฐอเมริกายังคงเป็นประเด็นที่ต้องเฝ้าระวัง

**คาดการณ์ 4-6 เดือนข้างหน้า (พ.ค.-ก.ค.68) “ส่งสัญญาณปกติเบื้องต้น”** ค่าวัฏจักรภาพรวมกลับเข้าสู่การขยายตัวตามระดับความเชื่อมั่นทางธุรกิจของไทยในอนาคต นอกจากนี้นโยบายกระตุ้นเศรษฐกิจและการเร่งเบิกจ่ายงบประมาณของภาครัฐอาจจะสามารถกระตุ้นการบริโภคในระยะข้างหน้า อย่างไรก็ตาม นโยบายกำแพงภาษีของสหรัฐอเมริกา รวมทั้งสงครามทางการค้าที่อาจรุนแรงมากขึ้นในระยะข้างหน้า อาจผลกระทบกับการส่งออกของไทยได้

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณเฝ้าระวังใกล้เคียงกับเดือนก่อน”***

* **ยอดขายรถจักรยานยนต์ (CONS\_11) : “ส่งสัญญาณเฝ้าระวังเพิ่มขึ้น”** ยอดจำหน่ายรถจักรยานยนต์ปรับลดลงจากเดือนก่อน โดยรถจักรยานยนต์ ICE และรถจักรยานยนต์ไฟฟ้าปรับลดลงจากเดือนก่อน จากปัจจัยด้านกำลังซื้อและการเข้มงวดในการให้สินเชื่อซึ่งยังคงเป็นข้อจำกัดของกำลังซื้อรถจักรยานยนต์
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน ตามปริมาณจำหน่ายที่หดตัวทั้งจากเดือนก่อนและช่วงเดียวกันในปีก่อน เนื่องจากการบริโภคน้ำมันเร่งตัวสูงไปในช่วงก่อนหน้า ประกอบกับราคาน้ำมันกลุ่มเบนซินปรับเพิ่มขึ้น
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณเฝ้าระวัง”** ค่าวัฏจักรเริ่มมีทิศทางชะลอตัวลงจากเดือนก่อนสอดคล้องกับทิศทางอัตราดอกเบี้ยนโยบายที่อาจมีการปรับลดอัตราดอกเบี้ยลงในระยะข้างหน้า เพื่อให้สอดคล้องกับระดับของอัตราเงินเฟ้อ
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังต่อเนื่อง”** ตามค่าดัชนีความเชื่อมั่นด้านคำสั่งซื้อที่ยังอยู่ใกล้ระดับเส้นมาตรฐาน โดยคำสั่งซื้อลดลงในกลุ่มการค้าปรับลดลง ตามการชะลอการใช้จ่ายของผู้บริโภคบางส่วน เพื่อไปใช้สิทธิ์ Easy E-receipt 2.0อย่างไรก็ตาม ภาคการผลิตคำสั่งซื้อเพิ่มขึ้นในกลุ่มเหล็กเป็นสำคัญ เป็นผลมาจากการต่ออายุมาตรการป้องกันอุตสาหกรรมเหล็กในประเทศ รวมทั้งการเร่งรัดเบิกจ่ายงบลงทุนของภาครัฐ
* **ดัชนีการผลิตของไทย (PRO\_TH) : “ส่งสัญญาณเฝ้าระวังลดลง”** ค่าวัฏจักรขยายตัวจากเดือนก่อน ตามค่าดัชนีที่ขยายจากเดือนก่อน โดยภาค  
  การผลิตความเชื่อมั่นปรับเพิ่มขึ้นจากกลุ่มเหล็ก ในขณะที่ธุรกิจอื่น ๆ ยังแย่ลงจากเดือนก่อน จากความต้องการลดลงในสินค้าอุปโภคบริโภคและเครื่องประดับ
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง”** ตามค่าดัชนีที่ขยายตัวจากเดือนก่อนเล็กน้อย   
  โดยความเชื่อมั่นในภาคการผลิตเพิ่มขึ้นในกลุ่มผลิตอาหาร จากการส่งออกที่ขยายตัวได้ ส่วนภาคที่มิใช่การผลิตค่าเชื่อมั่นลดลงในกลุ่มค้าปลีกและอสังหาริมทรัพย์

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น”** ตามความเชื่อมั่นฯ ที่ขยายตัวจากเดือนก่อน โดยภาพรวมเศรษฐกิจของสหรัฐอเมริกายังคงแข็งแกร่งตามการจ้างงานที่เพิ่มขึ้น อย่างไรก็ตามยังคงมีความเสี่ยงจากภาวะการเงินที่ตึงตัวและสงครามการค้าที่มีแนวโน้มรุนแรง
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณปกติเบื้องต้น”** ค่าวัฏจักรมีระดับเดียวกันกับเดือนก่อน ตามค่าดัชนีที่ทรงตัวในระดับใกล้เคียงเดิม โดยผู้บริโภคในหลายประเทศยังมีภาวะเสี่ยงจากรายได้ที่คงที่และค่าครองชีพที่สูงขึ้น ทำให้ความเชื่อมั่นของผู้บริโภคไม่เปลี่ยนแปลงในเดือนนี้
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น”** ค่าวัฏจักรหดตัวจากเดือนก่อน ตามค่าดัชนีที่ปรับลดลงเล็กน้อย โดยเศรษฐกิจของสหภาพยุโรปยังคงเผชิญความไม่แน่นอนจากราคาพลังงานที่มีแนวโน้มปรับสูงขึ้น และความเชื่อมั่นทางเศรษฐกิจที่มีภาวะอ่อนแอ
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวัง”** ค่าวัฏจักรหดตัวจากเดือนก่อนตามค่าดัชนีที่ปรับลดลงจากเดือนก่อน เนื่องจากผลผลิต และคำสั่งซื้อใหม่ที่ชะลอตัว โดยเฉพาะในกลุ่มเซมิคอนดักเตอร์และยานยนต์ รวมทั้งการส่งออกที่ยังคงหดตัวต่อเนื่อง ขณะที่ต้นทุนการผลิตปรับตัวสูงขึ้นตามค่าแรง ค่าขนส่ง ราคาวัตถุดิบ และต้นทุนด้านสาธารณูปโภคที่ปรับสูงขึ้น ส่งผลให้ราคาขายสินค้าปรับเพิ่มสูงขึ้นตามต้นทุนการผลิต



**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน   
   แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ  
   สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**   
   ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง  
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ   
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม  
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0   
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน  
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนธันวาคม 2567-มกราคม 2568)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

Qr code

Description automatically generatedQr code

Description automatically generatedQr code

Description automatically generated